Hüt hämmer de Rescht vo oisem Campingstuff  kauft. Wie dä René vermuetet hät, isch s Uftriebe vo dem ganze Gschmäus nöd ganz eifach gsi. Dä erschti Lade häts gar nüme gäh. Drum simmer dänn mit em Auto zmitzt uf Downtown Sydney gfitzt (d Supernavigatorin uf em Biifahrersitz hät dirigiert) wo mer die nächschte Shops usfindig gmacht händ. Die sind so sacktüür gsi, dass mer scho fascht am Igang wieder kehrt händ. Bis mer dänn schlussändli alles zämegha händ, simmer vo Sydney über Manly (am Strand) in Dee Why glandet. Wenigschtens hämmer no es Halbstündli  oder so chöne dä Strand vo Manly gnüsse. Quasi oise 1. Strandusflug =D